یحیی بن زمزم—کوفه شهرینده بنی ضبه ائلیندن اولان بیر ووروشچو ایدی. آل زبیر و مصعب بن زبیر بیرلیکده کوفه شهرینی ایشغال و مختار ثقفینی اؤز قصرینده حصر ائتدیلر. مصعب بن زبیر مختار ثقفی‌نین اؤلدومه‌سی اۆچون کوفه اهلیندن کؤمک ایسته‌دی و کوفه‌نین ان آدلیم ووروشچوسو اولان یحیی بن زمزم پول آلیب و مختار ایله ساواشا گلدی. یحیی بن زمزم تاریخده چوْخ اۇجا بوْی و معروف بیر ساواشچی ایدی. یحیی آت اۆسته میندیگی زامان آیاقلاری یئره یئتیشیردی. .یحیی قصرین قاپی‌سیندا مختاری اۆز اۆزه دؤیوشه چاغیردی و اوْنو قوْرخاق و مئیداندان قاچان آدلاندیردی. مختار اۆز اۆزه دؤیوش اۆچون قصرین قلعه‌سیندن چیخیب و تک بیر قیلینج وۇروب و یحیی بن زمزمی اؤلدوردو و تئزلیکله آرادان چیخدی.